En sovesofa er en oplagt måde at optimere pladsen i dit hjem. Det gælder særligt, hvis du bor småt, fx i en lille lejlighed, hvor der ikke er plads til både seng og sofa, eller hvis du ønsker at have mere plads til gæster. Sovesofaer kommer i mange forskellige varianter og størrelser og kan passe ind flere steder. Med en sovesofa kan ungdomsværelset eller den lille lejlighed let være både stue og soveværelse, eller kontoret kan forvandles til gæsteværelse på få minutter. En sovesofa er derved en særdeles praktisk og multifunktionel løsning, der gør gavn rigtig mange steder.